stanford-oval/wikipedia huggingface dataset:
นิจิเร็นโชชู
การขับสมาคมสร้างคุณค่าหรือโซกางักไก (Soka Gakkai)

(สาขาในประเทศไทยคือสมาคมสร้างคุณค่าในประเทศไทย)
ในปี ค.ศ. 1991 ประมุขสงฆ์ในขณะนั้นพระนิคเค่น โชนิง แห่งพุทธศาสนานิจิเร็นโชชู ได้ประกาศการคว่ำบาตรต่อ ประธานสมาคมโซกางักไก ซึ่งเป็นสมาคมผู้นับถือที่ใหญ่ที่สุด โดยได้ให้เหตุผลว่า การปฏิบัติ คำสอน ของผู้นับถือจากสมคมนี้นั้นถูกเบี่ยนเบนไปโดยผู้นำ หรือประธานสมาคม และประธานสมาคม ยังมีข้อพิพาทกับพระสงฆ์ ซึ่งเป็นพฤติกรรมที่ไม่เหมาะสมกับการเป็นผู้นับถืออย่างร้ายแรง อีกทั้งในข้อหาที่ได้มีการประดิษฐ์ "โกฮนซงปลอม" โกฮนซงเป็น สิ่งสักการบูชาของผู้นับถือนิจิเร็นโชชู ซึ่งโดยปกติแล้วโกฮนซงจะต้องถูกคัดลอกโดยประมุขสงฆ์จากวัดใหญ่ไทเซกิจิเท่านั้น และจะต้องมีการทำพิธีเปิดเนตรที่กระทำโดยประมุขสงฆ์ที่วัดใหญ่เท่านั้น นอกเหนือจากนั้นจะถือเป็น "โกฮนซงปลอม" และในที่สุดในปี ค.ศ. 1997 ผู้นับถือทั้งหมดที่ตัดสินใจยังคงเข้ากับสมาคมโซกางักไก ทั้งหมดทั่วโลก ซึ่งมีมากกว่า 192 ประเทศเขตแคว้นและเป็นจำนวนมากแทบทั้งหมดของนิกาย ก็ได้ถูกคว่ำบาตรออกจากการเป็นผู้นับถือพุทธศาสนานิจิเร็นโชชูด้วยเช่นกัน ส่งผลให้ผู้นับถือทั้งหมดไม่สามารถเดินทางไปยังวัดไทเซกิจิ เพื่อนมัสการไดโงฮนซง ซึ่งเป็นสิ่งสักการบูชาสูงสุดได้ นอกเสียจากจะถอนตัวจากสมาคมโซกางักไก และกลับมาเข้ากับนิกายนิจิเร็นโชชู ดังเดิม ซึ่งจะต้องผ่านพิธีสำนึกผิด หรือการล้างบาป โดยพระสงฆ์
นิกายนิจิเร็นโชชูในประเทศไทย

สมาคมธรรมประทีป (ศูนย์ผู้ปฏิบัติธรรมนิจิเร็นโชชูแห่งประเทศไทย) กรุงเทพฯ
มูลนิธิส่งเสริมการปฏิบัติธรรม นิจิเร็นโชชู ประเทศไทย
สมาคมผู้ปฏิบัตินิจิเร็นโชชูในประเทศไทย (เมียวเร็น) กรุงเทพฯ
สมาคม ฮกเขะโคะ นิจิเร็นโชชู ในประเทศไทย
สมาคมผู้ปฏิบัตินิจิเร็นโชชูภาคเหนือ
สมาคมผู้ปฏิบัตินิจิเร็นโชชูอุดรธานี
แหล่งข้อมูลอื่น > เว็บไซต์อย่างเป็นทางการ

http://www.nichirenshoshu.or.th
http://www.nichirenshoshu.or.jp/page/eng/index_e.htm เก็บถาวร 2008-09-22 ที่ เวย์แบ็กแมชชีน (official Nichiren Shoshu web site)
http://www.nst.org// เก็บถาวร 2010-07-26 ที่ เวย์แบ็กแมชชีน Nichiren Shoshu temple organization in the US
http://www.nst.org/articles/100Q&ABook.pdf A PDF book describing Nichiren Shoshu's doctrinal reasons for its excommunication of the Soka Gakkai for deviating from the true teachings of Nichiren Daishonin and Nichiren Shoshu.
http://www.dhammapratheep.org เก็บถาวร 2018-05-21 ที่ เวย์แบ็กแมชชีน
แหล่งข้อมูลอื่น > ภาษาไทย

นิจิเร็นโชชู ประเทศไทย เก็บถาวร 2013-09-20 ที่ เวย์แบ็กแมชชีน
เฟซบุ๊คของสมาคมธรรมประทีป
แหล่งข้อมูลอื่น > เว็บไซต์ไม่เป็นทางการ

http://www.elbudismo.com.ar เก็บถาวร 2009-06-11 ที่ เวย์แบ็กแมชชีน
http://www.nichiren.com.br
ยากูมัง (วิดีโอเกม)

| ยากูมัง |
| --- | --- |
ภาพปกเกม
ผู้พัฒนา: อินเทลลิเจนต์ซิสเตม
ผู้จัดจำหน่าย: นินเท็นโด
แต่งเพลง: ฮิโรกาซุ ทานากะ
เครื่องเล่น: เกมบอย
วางจำหน่าย: 
แนว: เกมกระดาน
รูปแบบ: ผู้เล่นคนเดียว หลายผู้เล่น
ยากูมัง (ญี่ปุ่น: 役満; อังกฤษ: Yakuman) เป็นวิดีโอเกมไพ่นกกระจอก ค.ศ. 1989 ที่ได้รับการพัฒนาโดยอินเทลลิเจนต์ซิสเตม และได้รับการจัดจำหน่ายโดยนินเท็นโดสำหรับระบบมือถือเกมบอยของตน วิดีโอเกมชุดนี้เป็นภาคก่อนหน้าวิดีโอเกมนินเท็นโด ดีเอส ที่ชื่อยากูมัง ดีเอส
จุดสำคัญ

เกมนี้เป็นหนึ่งในสี่เกมดั้งเดิมของการเปิดตัวระบบเกมบอยที่ประเทศญี่ปุ่นในวันที่ 21 เมษายน ค.ศ. 1989 ที่ควบคู่ไปกับการเปิดตัวอัลเลย์เวย์, ซูเปอร์มาริโอแลนด์ และเบสบอล ซึ่งเป็นเพียงเกมเดียวในจำนวนสี่เกมที่ไม่เคยมีการเปิดตัวนอกประเทศญี่ปุ่น หากมีเกมนี้สองชุด โดยใช้เกมบอยสองเครื่องกับสายเชื่อมโยง ก็จะสามารถเล่นแบบสองคนได้
ยะคุมังเป็นชื่อของมือที่ชนะในไพ่นกกระจอก ซึ่งเป็นเกมกระดานของจีน ผู้เล่นจะต้องชนะมือของฝ่ายตรงข้าม โดยการจับคู่อย่างใดอย่างหนึ่งของหมายเลขที่ต่างกันในหน้าไพ่ชุดเดียวกัน หรือโดยการจัดกลุ่มแผงสังกัดหน้าไพ่ชุดเดียวกันด้วยหมายเลขที่ต่างกัน
ออปชันสำหรับปิดเพลงประกอบเกมและปรับระดับความยากของปัญญาประดิษฐ์สามารถพบได้ในเมนูหลัก ผู้เล่นสามารถเลือกฝ่ายตรงข้ามที่จะต่อกรซึ่งมีอยู่ห้าคน โดยเป็นชายสี่คน กับหญิงอีกหนึ่งคน
สิ่งสืบทอด

ผู้เล่นยากูมังตามที่เห็นบนหน้าปกปรากฏเป็นสติกเกอร์ของสะสมในซูเปอร์สแมชบราเธอร์บรอวล์ และเขาปรากฏตัวอีกครั้งในฐานะวิญญาณในซูเปอร์สแมชบราเธอร์ส อัลติเมต
แหล่งข้อมูลอื่น

เว็บไซต์ทางการ
ภาพตัวอย่างเกมของยากูมังขณะทำการเล่น
มิยูกิ ฮาโตยามะ

| มิยูกิ ฮาโตยามะ |
| --- | --- |


คู่สมรสนายกรัฐมนตรีญี่ปุ่น
ดำรงตำแหน่ง 16 กันยายน 2552 – 4 มิถุนายน 2553
นายกรัฐมนตรี: ยูกิโอะ ฮาโตยามะ
ก่อนหน้า: ชิกาโกะ อาโซ
ถัดไป: โนบูโกะ คัง
 
ข้อมูลส่วนบุคคล
เกิด: 28 มิถุนายน พ.ศ. 2486 (81 ปี) เซี่ยงไฮ้ สาธารณรัฐจีน
คู่สมรส: ยูกิโอะ ฮาโตยามะ (2518–ปัจจุบัน)
บุตร: คิอิชิโระ ฮาโตยามะ
อาชีพ: นักแสดง

มิยูกิ ฮาโตยามะ (ญี่ปุ่น: 鳩山 幸; โรมาจิ: Hatoyama Miyuki; 28 มิถุนายน พ.ศ. 2486) เป็นภริยาของยูกิโอะ ฮาโตยามะ อดีตนายกรัฐมนตรีของญี่ปุ่น เธอเคยเป็นนักแสดง, มัณฑนากร และนักเขียนตำราอาหาร
หลังการรับตำแหน่งนายกรัฐมนตรีของยูกิโอะผู้เป็นสามี เขาได้กล่าวชมเชยถึงเธอผู้มีส่วนร่วมกับความสำเร็จในอาชีพของเขา และชื่นชมความกระตือรือร้นของเธอ ทั้งยังกล่าวถึงมิยูกิว่าเธอต้องใช้บทบาทที่โดดเด่นของเธอให้เป็นประโยชน์ในฐานะภริยานายกรัฐมนตรีญี่ปุ่นในช่วงที่สามีกำลังบริหารประเทศ
ประวัติ

มิยูกิ ฮาโตยามะ เกิดเมื่อวันที่ 28 มิถุนายน พ.ศ. 2486 ที่เมืองเซี่ยงไฮ้ สาธารณรัฐจีน (ปัจจุบันคือสาธารณรัฐประชาชนจีน) ในช่วงที่ญี่ปุ่นยึดครองคราวสงครามโลกครั้งที่สอง เธอเป็นบุตรคนที่สองของครอบครัว บิดาชื่อยูกิโอะ กูซูโนเซะ (ญี่ปุ่น: 楠瀬 幸雄) สัญชาติอเมริกันที่พำนักอยู่ในเซี่ยงไฮ้ กับมารดาชื่อฮิเดโกะ ฮาชิโมโตะ (ญี่ปุ่น: 橋本 秀子) แต่เมื่อสถานการณ์ทวีความตึงเครียดจากสงคราม ครอบครัวจึงย้ายกลับมาพำนักที่ญี่ปุ่นในจังหวัดโคจิ และย้ายมายังเมืองโคเบะในเวลาต่อมา
เธอเติบโตในเมืองโคเบะ ในช่วงที่เธอเรียนหนังสือ เธอได้รับชื่อเล่นว่า "แกะดำ" (ญี่ปุ่น: 黒い羊) เพราะความบ้าของเธอ
การทำงาน

มิยูกิเป็นหนึ่งในนักแสดงของคณะแสดงชุดทะกะระซุกะช่วงปี พ.ศ. 2519 ต่อมาเธอออกจากคณะแสดงกลางศตวรรษ 20 และย้ายไปสหรัฐอเมริกา
เธอได้เขียนตำราอาหาร "Spiritual Food" ที่เน้นสูตรอาหารแม็กโครไบโอติกส์ของฮาวาย และตีพิมพ์หนังสือเรื่อง "Very Strange Things I've Encountered" เธอกล่าวว่า "ขณะที่ฉันกำลังหลับ ฉันคิดว่าวิญญาณของฉันขี่จานบินรูปสามเหลี่ยมไปยังดาวศุกร์... มันสวยงามมากและมันช่างเขียวขจีจริง ๆ" เธอเขียนว่าอดีตสามีของเธอกล่าวว่า "มันก็แค่ความฝัน" แต่ยูกิโอะกลับกล่าวว่า "โอ้ มันเยี่ยมไปเลย"
ชีวิตสมรสและครอบครัว

เธอเคยผ่านการสมรสมาแล้วครั้งหนึ่งกับเจ้าของภัตตาคาร  ภายหลังได้หย่าร้างกัน เธอพบกับยูกิโอะ ฮาโตยามะในซานฟรานซิสโก รัฐแคลิฟอร์เนีย ซึ่งขณะนั้นเขากำลังศึกษาในมหาวิทยาลัยสแตนฟอร์ด  และได้สมรสกันในปี พ.ศ. 2518 หลังการหย่ากับอดีตสามี ทั้งคู่มีบุตรชายหนึ่งคน ชื่อ คิอิชิโระ ฮาโตยามะ ปัจจุบันกำลังศึกษาวิศวกรรมศาสตร์ที่รัสเซีย
ชีวิตส่วนตัว

มิยูกิมักปรากฏตัวในรายการทอล์กโชว์ที่มีช่วงหัวข้อเกี่ยวกับอาหาร, ศาสนา และการเมือง เธอสนใจเรื่องเกี่ยวกับผัก, เครื่องปั้นดินเผา และกระจกสี และจะปรากฏในรายการด้วยชุดที่ทำจากกระสอบกาแฟของฮาวาย
เธออ้างว่าเธอเคยรู้จักกับทอม ครูซซึ่งเป็นชาวญี่ปุ่นในอดีตชาติ และรอคอยโอกาสที่จะร่วมทำภาพยนตร์ฮอลลิวูดร่วมกับเขา เธอกล่าวว่า "ฉันเชื่อว่าฉันได้รับโอกาสนั้น [ที่จะทำภาพยนตร์ร่วมกัน] ฉันจะบอกเขาว่า 'ไม่เจอกันนานเลยนะ' หากเราเจอกัน" ทั้งนี้มิยูกิยังกล่าวว่า "กินดวงอาทิตย์ทุกวันเพื่อสร้างพลังงาน" และ "วิญญาณของเธอจะไปยังดาวศุกร์ยามเธอหลับไหล"
เธอเป็นผู้ที่ชื่นชอบกระแสเกาหลี เธอมักกล่าวถึงความรักในวัฒนธรรมเกาหลี โดยเฉพาะซีรีส์เกาหลีใต้และอาหารเกาหลี เธออ้างว่าที่เธอดูอ่อนเยาว์ก็เพราะดูซีรีส์เกาหลี และยังอ้างว่าเธอรับประทานกิมจิกับสามีทุกวัน มีการกล่าวถึงและแสดงความเห็นเกี่ยวกับความกระตือรือร้นของเธอในวัฒนธรรมเกาหลีว่าอาจสร้างความสัมพันธ์ที่ดีของญี่ปุ่นกับเกาหลีใต้ได้ เมื่อครั้งที่เธอเยือนเกาหลีใต้อย่างเป็นทางการร่วมกับสามีในเดือนตุลาคม ปี ค.ศ. 2009 เธอได้รับเสียงปรบมือจากฝูงชนที่เดินผ่านไปมาในย่านอินซาดงของโซล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มิยูกิ ฮาโตยามะ
Hatoyama Hall (ญี่ปุ่น)
มิยูกิ และคิม ยุน-อก สุภาพสตรีหมายเลขหนึ่งของเกาหลีใต้ ขณะทำกิมจิด้วยกัน ในปี พ.ศ. 2552
ยูโกะ อะระกิดะ

ยูโกะ อะระกิดะ (ญี่ปุ่น: 荒木田 裕子, Arakida Yūko; เกิด 14 กุมภาพันธ์ ค.ศ. 1954) เป็นนักวอลเลย์บอลหญิงชาวญี่ปุ่นซึ่งชนะเลิศในการแข่งขันโอลิมปิก ปัจจุบันเป็นประธานกรรมการกรีฑาในสภาโอลิมปิกเอเชีย (Athlete's Committee of the Olympic Council of Asia)
เธอเป็นสมาชิกทีมญี่ปุ่นที่ชนะการแข่งขันโอลิมปิกเมื่อ ค.ศ. 1976
ในเดือนกุมภาพันธ์ ค.ศ. 2012 เธอได้รับแต่งตั้งเป็นผู้อำนวยการฝ่ายกีฬาในการเสนอตัวเป็นเจ้าภาพโอลิมปิก ค.ศ. 2020 ของกรุงโตเกียว
มิสติกวอริเออส์

| มิสติกวอริเออส์: ราธออฟเดอะนินจาส์ |
| --- | --- |
ใบปลิวอาร์เคด
ผู้พัฒนา: โคนามิ
ผู้จัดจำหน่าย: โคนามิ
ออกแบบ: ฮิเดยูกิ สึจิโมโตะ
แต่งเพลง: จุงยะ นากาโนะ ยูจิ ทาเกโนอูจิ
เครื่องเล่น: อาร์เคด
วางจำหน่าย: ญี่ปุ่น: 21 ธันวาคม ค.ศ. 1992 ทั่วโลก: กุมภาพันธ์ ค.ศ. 1993
แนว: รันแอนด์กัน, สับและเฉือน
รูปแบบ: ผู้เล่นเดี่ยว ร่วมมือกัน 2–4 ผู้เล่น
มิสติกวอริเออส์: ราธออฟเดอะนินจาส์ (ญี่ปุ่น: ミスティックウォリアーズ -怒りの忍者-; อังกฤษ: Mystic Warriors: Wrath of the Ninjas) เป็นเกมแนวชูตเอ็มอัปแบบเลื่อนด้านข้างที่มีธีมนินจา ซึ่งเปิดตัวในฐานะวิดีโอเกมหยอดเหรียญโดยบริษัทโคนามิใน ค.ศ. 1993 ซึ่งได้รับการพัฒนาโดยทีมเดียวกันกับที่ผลิตเกมอาร์เคดก่อนหน้า นั่นคือซันเซตไรเดอส์ที่มีธีมตะวันตก และมีรูปแบบการเล่นที่คล้ายคลึงกับเกมก่อนหน้า
รูปแบบการเล่น

การควบคุมของเกมประกอบด้วยก้านควบคุมแปดทิศทาง รวมถึงปุ่มสองปุ่มสำหรับโจมตีและกระโดด คล้ายกันกับในเกมซันเซตไรเดอส์ ผู้เล่นสามารถกระโดดข้ามระดับที่สูงขึ้นหรือต่ำลงได้ เช่นเดียวกับการสไลด์ ตัวละครของผู้เล่นจะโจมตีโดยการปาดาวกระจาย/มีดสั้นไม่จำกัดจำนวน หรือใช้อาวุธของเขา/เธอในระยะใกล้ เกมดังกล่าวมีการปรับปรุงบางอย่างที่ไม่รวมอยู่ในซันเซตไรเดอส์ เช่นเดียวกับมาตรวัดชีวิตที่ช่วยให้ผู้เล่นสามารถยังชีพจากการโจมตีของศัตรูได้ถึงสี่ครั้งก่อนที่จะเสียชีวิต
ผู้เล่นจะต้องกำจัดศัตรูที่ถือกล่องเพื่อรับไอเทมเพิ่มพลัง ซึ่งรวมถึงการเพิ่มพลังดาวกระจายที่สามารถเพิ่มพลังการปาของผู้เล่นได้ถึงสองระดับ (โดยมีความแตกต่างกันระหว่างเหล่าตัวละคร), อาหาร (ซูชิ, เท็มปูระ, อูดง, สุกียากี้) ที่จะมาเติมเกจชีวิตของผู้เล่น, ลูกกลมสีน้ำเงินที่มีตัวอักษรคันจิอย่างชิโนบิ (忍) จะล้อมรอบผู้เล่นด้วยบาเรียในช่วงเวลาจำกัด, ลูกกลมสีเหลืองที่มีตัวอักษรคันจิอย่างชิการะ (力) จะทำลายศัตรูบนหน้าจอทั้งหมด และเครื่องประดับชนิดต่าง ๆ สำหรับคะแนนพิเศษ รวมถึงการอยู่ยงคงกระพันชั่วคราว
ในเกมมีทั้งหมดเก้าด่าน ซึ่งบอสของด่านกำลังรอที่จะท้าทายผู้เล่น เช่นเดียวกับในเกมซันเซตไรเดอส์ ผู้เล่นแต่ละคนจะได้รับคะแนนเมื่อสิ้นสุดด่านตามจำนวนที่พวกเขาตีบอส โดยผู้เล่นที่มีเปอร์เซ็นต์การโจมตีสูงสุดจะได้รับคะแนนโบนัส
โครงเรื่อง

มิสติกวอริเออมีฉากในดิสโทเปียอนาคตที่นิวยอร์ก (อันมีความโดดเด่น เนื่องจากมีการพบเวิลด์เทรดเซ็นเตอร์ในบางด่าน) ซึ่งองค์กรชั่วร้ายที่รู้จักกันในชื่อสกัลเอนเทอร์ไพรส์ได้เข้ายึดครองประเทศและวางแผนการครอบครองทั่วโลก โดยผู้เล่นจะควบคุมหนึ่งในห้านินจาวัยรุ่นที่กำลังตกเป็นเป้าหมายของกองกำลังสกัล ทั้งสไปรอส, เคมะ, โคจิโร, แบรด และยูริ
ซาวด์แทร็ก

ซาวด์แทร็กสมบูรณ์ของมิสติกวอริเออส์มีอยู่ในโคนามิอะมิวส์เมนต์ซาวส์ '93: ซัมเมอร์อิดิชัน ที่เป็นอัลบัมสองซีดี ซึ่งวางจำหน่ายเมื่อวันที่ 21 สิงหาคม ค.ศ. 1993 โดยมีหมายเลขแคตตาล็อกคือเคไอซีเอ-7616-7 และแทร็กที่ 23–46 ในแผ่นที่ 2 นั้นมาจากเกม
การตอบรับ

ในประเทศญี่ปุ่น เกมแมชชีนในฉบับวันที่ 15 เมษายน ค.ศ. 1993 ได้ระบุว่ามิสติกวอริเออส์เป็นหน่วยอาร์เคดบนโต๊ะที่ประสบความสำเร็จมากที่สุดเป็นอันดับเก้าของปี
แหล่งข้อมูลอื่น

Mystic Warriors at GameFAQs
Mystic Warriors on the Killer List of Videogames
ภาพหน้าจอการเล่นสโนว์บอร์ดของยูริในด่านภูเขาหิมะ
ยามาอูจิ คาซูโตโยะ

|   ยามาอูจิ คาซูโตโยะ |
| --- | --- |
ยามาอูจิ คาซูโตโยะ
ยุค: ยุคเซ็งโงกุ-ยุคเอโดะ ตอนต้น
เกิด: 1546?
ถึงแก่กรรม: 10 เดือน 9 เคโช ที่ 10   (1 พฤศจิกายน ค.ศ. 1605)
ตำแหน่ง: ไดเมียวแห่งคาเกงาวะ→ไดเมียวแห่งแคว้นโทซะ
เจ้านาย: โอดะ โนบูนางะ→โทโยโตมิ ฮิเดโยชิ→ฮิเดสึงุ→ฮิเดโยริ→อิเอยาซุ
แคว้น: แคว้นศักดินาโทซะ
ตระกูล: ตระกูลยามาอูจิ
ภรรยา: ยามาอูจิ ชิโยะ
อนุสาวรีย์สำริดของยามาอูจิในเมืองโคจิ จังหวัดโคจิ
ยามาอูจิ คาซูโตโยะ (ญี่ปุ่น: 山内一豊; อังกฤษ: Yamauchi Kazutoyo; ค.ศ. 1546 — 1 พฤศจิกายน ค.ศ. 1605) เขาเป็นข้ารับใช้ของ โอดะ โนบูนางะและโทโยโตมิ ฮิเดโยชิในภายหลัง พ่อของเขา ยามาอูจิ โมริโตโยะ เป็นผู้สืบเชื้อสายของ ฟูจิวาระ โนะ ฮิเดซาโตะ ข้ารับใช้อาวุโสของตระกูลโอดะแห่งอิวากูระ (ซึ่งต่อต้าน โอดะ โนบูนางะ) และผู้ปกครองปราสาทคูโรดะในแคว้นศักดินาโอวาริ ปลายยุคเซ็งโงกุของญี่ปุ่น เขามีชื่อเสียงในฐานะสามีของ ยามาอูจิ ชิโยะ
ชีวิตทหาร

เมื่อเขายังเป็นขุนนางศักดินา 400 โคกู ผู้คนมากมายก็ได้มอบความไว้วางใจให้เขา เช่น คูโรดะ นางามาซะ เมื่อเขายังเป็นตัวประกันของโอดะ โนบูนางะ และโทโยโตมิ ฮิเดสึงุก็ถูกสั่งสอนโดยเขา
เขาเข้าร่วมยุทธการที่อาเนงาวะ ในปี ค.ศ. 1570 ในฝั่งของโอดะ หลังจากการล้อมโอดาวาระ (1590) และการขึ้นสู่อำนาจของโทโยโตมิ ฮิเดโยชิ โทกูงาวะ อิเอยาซุถูกบังคับให้แลกเปลี่ยนแคว้นศักดินาของเขาในภูมิภาคโทไกกับภูมิภาคคันโต คาซูโตโยะได้รับปราสาทคาเกงาวะจากฮิเดโยชิ
ในปี ค.ศ. 1600 คาซูโตโยะได้รบในยุทธการที่เซกิงาฮาระทางฝั่งของโทกูงาวะ อิเอยาซุ หลังจากการรบ คาซูโตโยะได้รับดินแดนของแคว้นศักดินาโทซะและสร้างปราสาทโคจิขึ้นซึ่งตอนนั้นยังเป็นจังหวัดโทซะ คาซูโตโยะดำรงตำแหน่ง โทซะ โนะ คามิ ชีวิตของเขาครอบคลุมช่วงสุดท้ายของยุคเซ็งโงกุ, ยุคอาซูจิ–โมโมยามะ และจุดเริ่มต้นของยุคเอโดะ
เพียง 4 ปีหลังจากที่เขาได้รับตำแหน่งเจ้าแคว้นศักดินาโทซะ คาซูโตโยะเสียชีวิตโดยไม่มีทายาทเมื่ออายุประมาณ 60 ปี และทาดาโยชิหลานชายของเขาเป็นผู้สืบทอดตำแหน่ง
ครอบครัว

บิดา: ยามาอูจิ โมริโตโยะ (1510-1559)
ความสำเร็จของคาซูโตโยะส่วนใหญ่ต้องขอบคุณยามาอูจิ ชิโยะ ภรรยาผู้ฉลาดหลักแหลมและภักดีของเขา ผู้ทำให้เขาได้รับการเลื่อนตำแหน่งโดยการใช้เงินทั้งหมดของเธอกับม้าพันธุ์ดีที่สร้างความประทับใจให้กับผู้บังคับบัญชาของเขา  เมื่อพวกเขาแยกจากกันในช่วงสงคราม ชิโยะก็เสี่ยงชีวิตเพื่อให้ข้อมูลลับแก่สามีของเธอ โยเนฮิเมะ ลูกสาวของคาซูโตโยะ เสียชีวิตจากแผ่นดินไหวปีเท็นโช ค.ศ. 1586
หนังสืออ่านเพิ่ม

Tabata Yasuko 田端泰子. Yamanouchi Kazutoyo to Chiyo: Sengoku bushi no kazokuzō 山內一豊と千代 : 戦国武士の家族像. Tokyo: Iwanami Shoten 岩波書店, 2005.
ยอดนักสืบจิ๋วโคนัน: ปริศนาพ่อมดคนสุดท้ายแห่งศตวรรษ

| ยอดนักสืบจิ๋วโคนัน: ปริศนาพ่อมดคนสุดท้ายแห่งศตวรรษ |
| --- | --- |
ภาพโปสเตอร์ภาพยนตร์ตอนพิเศษ ปริศนาพ่อมดคนสุดท้ายแห่งศตวรรษ
กำกับ: โคดามะ คาเน็ทสึกุ
เขียนบท: อาโอยาม่า โกโช
เนื้อเรื่อง: โคอุจิ คาซึนาริ
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย: 17 เมษายน พ.ศ. 2542   1 มกราคม พ.ศ. 2546(ช่อง9)   22-23 มิถุนายน พ.ศ. 2562 (True 4u)   3 สิงหาคม พ.ศ. 2567
ประเทศ: ญี่ปุ่น
ภาษา: ญี่ปุ่น
ก่อนหน้านี้: ยอดนักสืบจิ๋วโคนัน: คดีฆาตกรรมไพ่ปริศนา
ต่อจากนี้: ยอดนักสืบจิ๋วโคนัน: คดีฆาตกรรมนัยน์ตามรณะ
ยอดนักสืบจิ๋วโคนัน: ปริศนาพ่อมดคนสุดท้ายแห่งศตวรรษ (ญี่ปุ่น: 名探偵コナン 世紀末の魔術師; โรมาจิ: Meitantei Konan Seikimatsu no Majutsushi) ; (อังกฤษ: Detective Conan: The Last Wizard of the Century) เป็นตอนพิเศษของภาพยนตร์การ์ตูนเรื่องยอดนักสืบจิ๋ว โคนัน ตอนที่ 3 ในประเทศไทยออกอากาศทางฟรีทีวีทางโมเดิร์นไนน์ ทีวี ในวันหยุดนักขัตฤกษ์ ในวันที่ 1 มกราคม พ.ศ. 2546 เวลา 08.00-10.00 น.และวันที่ 22-23 มิถุนายน พ.ศ. 2562 เวลา 07.00-08.00 ช่อง True 4u
เรื่องย่อ

เอโดงาว่า โคนัน, โมริ รัน, และโมริ โคโกโร่ ได้รับเชิญจาก รายชื่อตัวละครในยอดนักสืบจิ๋วโคนัน สึสึกิ ชิโร่ ให้มาที่เมืองโอซาก้า เพื่อช่วยปกป้องอิมพีเรียล อีสเตอร์ เอ้ก ไข่ที่กษัตริย์รัสเซียสั่งให้ทำขึ้นเพื่อเป็นของขวัญแก่พระราชินี โดยเป็นใบที่ 51 หรือ เม็มโมรี่ เอ้ก ให้พ้นจากการขโมยของ จอมโจรคิด โดยได้รับความช่วยเหลือจาก นากาโมริ กินโซ, ฮัตโตริ เฮย์จิ, และตำรวจโอซาก้า แต่ถึงกระนั้น ด้วยแผนการอันชาญฉลาดของจอมโจรคิดและการคาดคะเนเวลาปรากฏตัวของจอมโจรคิดผิดพลาด เม็มโมรี่ เอ้กจึงตกอยู่ในมือของจอมโจรคิด แต่ในตอนที่จอมโจรคิดกำลังใช้เครื่องร่อนบินหนี ก็โดนบุคคลนิรนามยิงเข้าที่ตาขวาแต่โชคดีที่มีกระจกกันเอาไว้ ทำให้โคนันซึ่งตามจอมโจรคิดมาสามารถที่จะเก็บรักษาเม็มโมรี่ เอ้กไว้ได้ วันต่อมา เม็มโมรี่ เอ้กจึงถูกส่งกลับโตเกียวด้วยเรือของตระกูลสึสึกิเพื่อตรวจดูความเสียหาย
บุคคลที่อยู่บนเรือนอกจากพวกของโคนันแล้ว ได้แก่โคซากะ นัตสึมิ, ซาวาเบะ คุระโนสึเกะ ซึ่งเดินทางมาเพื่อบอกเรื่องราวเกี่ยวกับภาพร่างเม็มโมรี่ เอ้ก จากคุณตาทวดของเขา ทำให้โคนันและทุกคนทราบว่ามีเม็มโมรี่ เอ้กอีก 1 ใบอยู่ที่ปราสาทชิโยโกสึกะ นิชิโนะ มาซาโตะ, เซลเก้ ออฟตินนิคอฟ, อินุอิ โชอิจิ,โฮชิ เซรัน และซางาวะ ริว ซึ่ง 1 ในบุคคลเหล่านี้ก็มีสกอร์เปี้ยนรวมอยู่ด้วย บนเรือจึงเกิดคดีฆาตกรรมขึ้น ซางาวะ ริว ถูกฆ่าโดยสกอร์เปี้ยนเนื่องจากไปล่วงรู้ความลับของสกอร์เปี้ยนโดยไม่ได้ตั้งใจ จึงฆ่าปิดปากเขา โดยป้ายความผิดให้กับนิชิโนะ มาซาโตะ สารวัตรเมงูเระจึงต้องเดินทางมาพร้อมกับตำรวจ ซึ่งเหตุการณ์บนเรือก็ทำให้รันและผู้หมวดชิราโทริเริ่มสงสัยในตัวโคนัน เมื่อบุคคลที่เหลืออยู่เดินทางมาที่ปราสาทชิโยโกสึกะ ก็เดินสำรวจปราสาท จนกระทั่งโคนันเจอทางลับใต้ดินของปราสาท ระหว่างเดินในทางใต้ดินก็เจอกับพวกเด็ก ๆ ที่ตกมาจากหอคอยเล็กข้างปราสาท ในทางใต้ดินนี้เอง ที่โคนันเจอกลไกและความลับของเม็มโมรี่ เอ้กที่ซ่อนไว้ แต่แล้วก็เกิดการฆาตกรรมและการขโมยเม็มโมรี่ เอ้กขึ้น โคนันจึงวิ่งตามคนร้ายไปบนปราสาทที่กำลังลุกไหม้เพราะฝีมือของสกอร์เปี้ยน โคนันได้เจอกับสกอร์เปี้ยนตัวจริงนั่นก็คือ โฮชิ เซรัน และไขคดีทั้งหมด โฮชิ เซรันพยายามฆ่าโคนันแต่ก็ไม่เป็นผล เมื่อโฮชิ เซรันถูกจัดการจนสลบไป ผู้หมวดชิราโทริก็เข้ามาช่วยโคนัน แต่ไฟก็โหมไหม้ปราสาทรุนแรง คนที่อยู่ทางใต้ดินก็ขึ้นมาหมดแล้ว เหลือเพียงคนที่อยู่ในปราสาทเท่านั้น
หลังเหตุการณ์ทั้งหมดก็แยกย้ายกันกลับ ส่วนรันที่สงสัยในตัวโคนัน ก็เลิกสงสัยเมื่อจอมโจรคิด ปลอมตัวเป็นคุโด้ ชินอิจิต่อหน้าโคนัน เพื่อช่วย โดยจอมโจรคิดก็ได้ทราบถึงตัวจริงของโคนัน ก็เพราะได้ติดตามดูท่าทางมาตลอด โดยปลอมตัวเป็นหมวดชิราโทริ
สถานที่ในเรื่อง

อพาร์ตเม้นท์ที่อายูมิอาศัยอยู่ ในตอนต้นเรื่อง ระหว่างที่อายูมิกำลังนอนหลับ จอมโจรคิดก็มาพักปีกที่ระเบียงของห้องอายูมิ อายูมิจึงได้พบกับจอมโจรคิด ก่อนโจรจอมคิดบินไป ก็ได้มอบจุมพิตที่มือของอายูมิไว้ด้วย
โรงเรียนประถมเทตัน โรงเรียนของโคนันและเพื่อนๆ อายูมินำเรื่องที่เจอจอมโจรคิดมาเล่าให้เพื่อนๆฟังที่นี่เอง
กองบัญชาการตำรวจ สถานที่จัดประชุม "การประชุมพิเศษเกี่ยวกับจอมโจรคิด" และเป็นสถานที่เปิดเผยจดหมายเตือนจากจอมโจรคิด
ปราสาทชิโยโกสึกะ ปราสาทของตระกูลโคซากะ สถานที่ซ่อนเม็มโมรี่ เอ้กใบที่ 2
เรือตระกูลสึสึกิ เรือที่ใช้นำเม็มโมรี่ เอ้กเข้าสู่โตเกียวเพื่อตรวจสภาพความเสียหาย บนเรือลำนี้เกิดคดีฆาตกรรมขึ้นด้วย
สถานที่ในเรื่อง > สถานที่ในเมืองโอซาก้า

หอศิลป์ร่วมสมัยสึสึกิ หอศิลป์ที่จัดแสดงเม็มโมรี่ เอ้ก เจ้าของคือนายทุนสึสึกิ ชิโร่
หอคอยสึเทนคาคุ หอคอยสูงในเมืองโอซาก้า เป็นที่ส่องแสงสว่างในการพยากรณ์อากาศ สถานที่จอมโจรคิดปรากฏตัวตามจดหมายเตือน
ปราสาทโอซาก้า ปราสาทเก่าแก่เมืองโอซาก้า สถานที่ตำรวจคิดว่าจอมโจรคิดจะปรากฏตัวออกมาตามจดหมายเตือน
โรงไฟฟ้าย่อย เมืองโอซาก้า โรงไฟฟ้าที่จ่ายกระแสไฟฟ้าให้เมืองโอซาก้า จอมโจรคิดจึงต้องระเบิดที่นี่เพื่อให้โอซาก้าไฟดับทั้งเมือง
ภัตตาคารญี่ปุ่น คะเค ภัตตาคารอาหารญี่ปุ่นที่โมริ โคโกโร่และสึสึกิ ชิโร่นั่งรับประทานอาหารอยู่ขณะที่จอมโจรคิดลงมือขโมยเม็มโมรี่ เอ้ก
ย่านโดตงโฮริ ย่านวัยรุ่นของโอซาก้า รัน โซโนโกะ และคาซึฮะกำลังเดินเที่ยวที่นี่อยู่ในขณะที่จอมโจรคิดลงมือขโมยเม็มโมรี่ เอ้ก
กองบัญชาการตำรวจโอซาก้า สถานที่พวกโมรินั่งรถผ่าน ขณะที่กำลังไปหานายทุนสึสึกิที่หอศิลป์ร่วมสมัยสึสึกิ
โรงแรมและโรงพยาบาล เป็นโรงแรมและโรงพยาบาลที่อยู่ในแผนของจอมโจรคิด เพื่อหาที่ซ่อนของเม็มโมรี่ เอ้ก โรงแรมและโรงพยาบาลที่จอมโจรคิดกล่าวถึงคือ โอเอซากะ โรงพยาบาลนิคาโดะ โรงแรมโยชิมะ เซ็นจูรี่ ศูนย์รักษาพยาบาลฉุกเฉินเท็นมัง โรงแรมชาเนลเท็น โรงพยาบาลนางิวะทีเอ็มเอส คันไซ โฮเต็ล เวิลด์
อ่าวโอซาก้า หลังจากที่จอมโจรคิดถูกยิง ตำรวจก็คิดว่าจอมโจรคิดน่าจะตกไปในอ่าวแห่งนี้จึงออกค้นหาตลอดทั้งคืนแต่ก็ไม่พบ
ยิยายิยา

| ยิยายิยา |
| --- | --- |
ประเภท: รายการโทรทัศน์สำหรับเด็ก [en]
กำกับโดย: จู เหวินเหยา
แสดงนำ: จาง ยี่(2560 – 2563) ซุน หย่าถง(2563 – ปัจจุบัน)
ประเทศแหล่งกำเนิด: จีน
ภาษาต้นฉบับ: จีน
การผลิต
สถานที่ถ่ายทำ: เซี่ยงไฮ้ ประเทศจีน
บริษัทผู้ผลิต: เอ็นเอชเค เอสเอ็มจี  วัฒนธรรมสีโหยว
ออกอากาศ
เครือข่าย: ฮาฮาซ่วนต้งทีวี [zh]
ออกอากาศ: 1 กรกฎาคม ค.ศ. 2017 (2017-07-01)
การแสดงที่เกี่ยวข้อง
จ๊ะเอ๋!
ระวังสับสนกับ จ๊ะเอ๋!
ยิยายิยา (จีน: 咿呀咿呀) เป็นรายการโทรทัศน์สำหรับเด็ก [en]ออกอากาศในจีน ประกอบด้วย การเต้นรำ เพลง ยิมนาสติก งานฝีมือ และภาษา วันที่ 1 กรกฎาคม 2560 ออกอากาศทางช่องฮาฮาซ่วนต้งทีวี [zh] เป็นหนึ่งในคอลัมน์ของ "เป่าเป้ยเสวียย่วน" (宝贝学院)
สรุป

ยิยายิยา ดัดแปลงมาจากรายการเด็กของญี่ปุ่น “จ๊ะเอ๋!” สถานที่ถ่ายทำรายการอยู่ในเซี่ยงไฮ้
ตัวละคร

เป็นนางฟ้าของประเทศดนตรี หัวมีลูกซัด ต้นแบบคืออูตัง (ญี่ปุ่น: うーたん)
สุนัขโตสีเขียว ต้นแบบคือวังวัง (ญี่ปุ่น: ワンワン)
ชื่อจริงคือ จาง ยี่ (张羿) พี่สาวรุ่นแรก ปรากฏตัวเมื่อวันที่ 1 กรกฎาคม 2560 - พฤษภาคม 2563
ชื่อจริงคือ ซุน หย่าถง (孙雅瞳) พี่สาวรุ่นสอง ปรากฏตัวเมื่อวันที่ พฤษภาคม 2563 ถึงปัจจุบัน
แหล่งข้อมูลอื่น

ยิยายิยา ที่ซินล่างเวย์ปั๋ว (ในภาษาจีน)
ยูโกะ ทากาฮาชิ

นักไตรกีฬาชาวญี่ปุ่น
ยูโกะ ทากาฮาชิ (ญี่ปุ่น: 高橋侑子; อักษรโรมัน: Yuko Takahashi; 27 สิงหาคม ค.ศ. 1991 – ) เป็นนักไตรกีฬาชาวญี่ปุ่น ซึ่งใน ค.ศ. 2018 เธอได้รับรางวัลเหรียญทองจากการแข่งไตรกีฬาหญิงในเอเชียนเกมส์ 2018 ที่จาการ์ตา ประเทศอินโดนีเซีย
นอกจากนี้ เธอยังได้รับรางวัลเหรียญทองในการแข่งรายการผลัดผสม
กระทั่งใน ค.ศ. 2021 เธอได้เข้าร่วมการแข่งรายการหญิงในโอลิมปิกฤดูร้อน 2020 ที่โตเกียว ประเทศญี่ปุ่น รวมถึงเธอยังได้แข่งในรายการผลัดผสมเช่นกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยูโกะ ทากาฮาชิ
ยูโกะ ทากาฮาชิ ที่ World Triathlon (ในภาษาอังกฤษ)
ยูโกะ ทากาฮาชิ ที่ Olympedia (ในภาษาอังกฤษ)
ยูดี ทรัคส์

| --- | --- |

สำนักงานใหญ่ในเมืองอาเงโอะ ไซตามะ
ชื่อท้องถิ่น: UDトラックス株式会社
ชื่อโรมัน: UD Torakkusu Kabushiki-gaisha
ชื่อเดิม:   นิสสันดีเซล 
ประเภท: บริษัทย่อย
อุตสาหกรรม: ยานยนต์
ก่อตั้ง: 1 ธันวาคม พ.ศ. 2478; 88 ปีก่อน
ผู้ก่อตั้ง: เคนโซ อาดาชิ
สำนักงานใหญ่:  อาเงโอะ ไซตามะ, ประเทศญี่ปุ่น
บุคลากรหลัก: นาโอโตะ ฮากามาดะ (ประธานบริษัท) เท็ตสึยะ ไอบะ (ประธานเจ้าหน้าที่ฝ่ายการเงิน) โคจิ มารุยามะ (ประธานเจ้าหน้าที่บริหาร)
ผลิตภัณฑ์: รถบรรทุก ฯลฯ
บริษัทแม่: อีซูซุ
บริษัทในเครือ: บริษัท นิว-เมค จำกัด บริษัท วีเอฟเอส เจแปน จำกัด
เว็บไซต์: udtrucks.com
ยูดี ทรัคส์ คอร์ปอเรชั่น (อังกฤษ: UD Trucks Corporation; ญี่ปุ่น: UDトラックス株式会社, อักษรโรมัน: UD Torakkusu Kabushikigaisha) เป็นบริษัทที่ดำเนินธุรกิจหลักในการผลิตและจำหน่ายรถบรรทุกดีเซล รถโดยสาร โครงรถบัส และยานพาหนะเพื่องานเฉพาะกิจสัญชาติญี่ปุ่น มีสำนักงานใหญ่ตั้งอยู่ที่เมืองอาเงโอะ จังหวัดไซตามะ เป็นบริษัทย่อยที่อีซูซุถือหุ้นทั้งหมดตั้งแต่ปี พ.ศ. 2564 เดิมเป็นที่รู้จักกันในชื่อ นิสสันดีเซล (Nissan Diesel) จนถึงปี พ.ศ. 2553
ชื่อ ยูดี เดิมเป็นชื่อย่อของเครื่องยนต์ยูนิโฟลว์ (Uniflow scavenging Diesel engine) ของบริษัทที่พัฒนาขึ้นในปี พ.ศ. 2498 แต่ปัจจุบันได้วางตลาดในความหมายว่า "ความไว้วางใจได้สูงสุด" (Ultimate Dependability)
รถดัมพ์ ยูดี ควอน CW (2560)
ผลิตภัณฑ์ > รถบรรทุก

ควอน - รถบรรทุกขนาดใหญ่ มีให้เลือกทั้งเครื่องยนต์ 8 ลิตรหรือ 11 ลิตรในรุ่น 4×2, 6×2, 6×4 หรือ 8×4
คอนดอร์ - รถบรรทุกขนาดกลาง
คาเซ็ท - รถบรรทุกขนาดเล็ก
เควสเตอร์ - รถบรรทุกขนาดใหญ่สำหรับประเทศกำลังพัฒนา
โครเนอร์ - รถบรรทุกขนาดกลางสำหรับประเทศกำลังพัฒนา
คูเซอร์- รถบรรทุกขนาดเล็กสำหรับประเทศกำลังพัฒนา
ในอดีต:
บิ๊กธัมบ์
ผลิตภัณฑ์ > รถบัส

ยูดี ทรัคส์ยุติการผลิตรถบัสในญี่ปุ่นในปี พ.ศ. 2554 แต่ในปี 2557 บริษัทก็ได้เปิดตัวรถบัสรุ่นใหม่สำหรับตลาดอินเดีย
SLF - รถบัสขนาดใหญ่
BRT - รถบัสขนาดใหญ่
โคช - รถโคชขนาดใหญ่
รุ่นในอดีต:
สเปซแอร์โรว์ - รถบัสขนาดใหญ่
สเปซวิง - รถบัสขนาดใหญ่
สเปซรันเนอร์ A - รถบัสขนาดใหญ่
สเปซรันเนอร์ RA - รถบัสขนาดใหญ่
สเปซรันเนอร์ RM - รถบัสขนาดกลาง
สเปซรันเนอร์ RP - รถบัสขนาดใหญ่
สเปซรันเนอร์ JP - รถบัสขนาดใหญ่
UA - รถบัสขนาดใหญ่
RN - รถบัสขนาดกลาง
รุ่นในอดีต (ฟิลิปปินส์)
รถบัสเครื่องยนต์วางหน้า
CMF87L
CPB87N
LKA211N
NU41B
SP210P
SP215NSB
PKB212N
รถบัสเครื่องยนต์วางหลัง
RE10S
RB31S/X
RB46S/X
JA430SAN
JA450SSN
JP251PSN
JA520SAN

ยูดี คูเซอร์
นิสสันดีเซล JA450SSN ตัวถังรถบัสยุโรป ในซานตาโรซ่า
สเปซรันเนอร์ RA
รถบัสในธารวาฑ อินเดีย
ยูดี LKA211N
รัฐบาลเมจิ

รัฐบาลเมจิ (ญี่ปุ่น: 明治政府)  เป็นรัฐบาลที่ก่อตั้งขึ้นโดยนักการเมืองของ แคว้นศักดินาซัตสึมะ และ แคว้นศักดินาโชชู ในยุค 1860 รัฐบาลเมจิเป็นรัฐบาลยุคต้นของ จักรวรรดิญี่ปุ่น
นักการเมืองของรัฐบาลเมจิเป็นที่รู้จักในนาม คณาธิปไตยเมจิ ผู้โค่นล้ม รัฐบาลเอโดะ
มูลนิธิเพื่อการวิจัยโรคมะเร็งแห่งประเทศญี่ปุ่น

| --- | --- |
มูลนิธิเพื่อการวิจัยโรคมะเร็งแห่งประเทศญี่ปุ่นในอะริอะเกะ กรุงโตเกียว
ผู้ก่อตั้ง: ยะมะงิวะ คะสึซะบุโร อะโอะยะมะ ทะเนะมิชิ ชิบุซะวะ เออิชิ
ก่อตั้ง: ค.ศ. 1908
สถานที่: อาริอาเกะ เขตโคโต โตเกียว ประเทศญี่ปุ่น
บุคคลสำคัญ: เจ้าชายมะซะฮิโตะ เจ้าชายฮิตะชิ (ประธานกิตติมศักดิ์)
จุดความสนใจ: การวิจัยโรคมะเร็ง
เว็บไซต์: www.jfcr.or.jp/english/index.html
มูลนิธิเพื่อการวิจัยโรคมะเร็งแห่งประเทศญี่ปุ่น (ญี่ปุ่น: 公益財団法人がん研究会; อังกฤษ: Japanese Foundation for Cancer Research; อักษรย่อ: JFCR) เป็นองค์กรการวิจัยโรคมะเร็งที่ไม่หวังผลกำไร ซึ่งตั้งอยู่ในอาริอาเกะ เขตโคโต โตเกียว มูลนิธินี้ก่อตั้่งขึ้นในปี ค.ศ. 1908 ในฐานะองค์กรแรกของประเทศญี่ปุ่นที่มีความเชี่ยวชาญด้านมะเร็งโดยยะมะงิวะ คะสึซะบุโร และผู้สนับสนุนของเขา สถาบันมะเร็งและโรงพยาบาลที่ติดมาของมูลนิธิได้รับการจัดตั้งขึ้นในปี ค.ศ. 1934 ทั้งนี้ มูลนิธิเพื่อการวิจัยโรคมะเร็งแห่งประเทศญี่ปุ่นได้กลายเป็นสมาชิกเต็มตัวของสหภาพเพื่อการควบคุมมะเร็งนานาชาติในปี ค.ศ. 1968